da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en da en et en da en da da da da da da da da da da da da da da da da da da da de da da da da da da da da da da da sv da da da da da da da da sv da da da da da da da da sv da da da ro da da da pt da da da sv en da fi da da hu da nn da da da nl de de de sv da
Når lejer ikke betaler leje i erhvervslejemål - Hvad kan du gøre!
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Når lejer ikke betaler leje i erhvervslejemål
Udarbejdet af Simon Trolle Markussen
En udlejer kan som klar hovedregel ophæve en erhvervslejekontrakt, hvis en lejer efter påkrav ikke har betalt leje til tiden.
Der gælder imidlertid særlige krav til både udlejers påkrav og ophævelse, før udlejers ophævelse af en erhvervslejekontrakt er gyldig, og udlejer dermed kan få lejer udsat af lejemålet.
Udlejer kan kun ophæve en erhvervslejekontrakt på grund af manglende lejebetaling, hvis udlejer forinden ophævelsen har afgivet korrekt påkrav. En forudsætning for, at udlejer kan afgive påkrav er, at lejer normalt betaler leje til tiden. I modsat fald kan en udlejer i værste fald anses for stiltiende at have accepteret en generel aftale om forsinket betaling af lejen.
Et påkrav skal være skriftligt og skal udtrykkeligt angive, at erhvervslejekontrakten ophæves, hvis lejerestancen ikke betales inden udløbet af påkravsfristen. Fristen for betaling af lejerestancen skal minimum være 3 dage efter, at lejeren har modtaget påkravet. Udlejer skal i den forbindelse sikre sig dokumentation for, at påkravet er kommet frem til lejer.
Et gyldigt påkrav om betaling af leje kan først afsendes efter sidste rettidige betalingsdag. Hvis det er aftalt, at lejen skal betales hver den 1. i måneden, er sidste rettidige betalingsdag den 3. hverdag efter den 1. i måneden. Der gælder særlige regler for beregning af hverdage ved helligdage mv. Før afsendelsen af et påkrav skal udlejer derfor være meget opmærksom på, hvilken dag der er den korrekte sidste rettidige betalingsdag.
Udlejer kan i påkravsskrivelsen kræve et gebyr for påkravet. Hvis lejer har betalt den forfaldne leje inden modtagelsen af påkravet, men efter sidste rettidige betalingsdag og efter påkrav er fremsendt, bør det fremgå af påkravet, at lejer fortsat skal betale påkravsgebyret inden udløbet af påkravsfristen.
Du kan læse mere om påkravsskrivelse her.
Hvis udlejer har afgivet korrekt påkrav, og lejer ikke har betalt lejerestancen inden udløbet af påkravsfristen, kan udlejer ophæve erhvervslejekontrakten og angive en frist for, hvornår lejer skal fraflytte lejemålet. I princippet kan udlejer fastsætte denne frist, således lejer skal fraflytte straks.
Det må klart anbefales, at udlejer sender ophævelsen skriftligt og henviser både til påkravet, og at ophævelse sker i henhold til erhvervslejelovens § 69, stk. 1, nr. 1. Ophævelsen må først afsendes efter påkravsfristen er udløbet. Endvidere skal udlejer oplyse, at sagen overgives til fogedretten, hvis lejer ikke er fraflyttet lejemålet inden fristens udløb. Også her skal udlejer sikre sig dokumentation for, at ophævelsen er kommet frem til lejer.
Det vil altid være en konkret vurdering, om udlejer kan ophæve lejemålet, hvis lejer betaler den forfaldne leje kort til efter udløbet af påkravsfristen eller ophævelsen.
Du kan læse mere om udlejers ophævelse her.
Du kan læse mere om udlejers mulighed for udsættelse af lejer ved en fogedforretning her.
Dokumenter.dk har udarbejdet påkravs- og ophævelsesskrivelser for udlejer, der gør det nemt at overholde de formelle krav til ophævelsen, som erhvervslejeloven og praksis opstiller.
Hvis du er i tvivl eller har spørgsmål, er du altid velkommen til at kontakte vores juridiske hotline på 45331830 eller kontakt@dokumenter.dk.
Erhverv, Erhvervslejemål, Opsigelse og ophævelse
Påkrav om manglende betaling af leje
De nødvendige formkrav  i henhold til erhvervslejeloven
Opgørelse af det skyldige beløb
Advarsel om ophævelse og inkassovarsel
Samt andre relevante bestemmelser
DKK 225 ekskl. moms Start dokumentguide
Erhverv, Erhvervslejemål, Opsigelse og ophævelse
Udlejers ophævelse af erhvervslejemål
Begrundelse og angivelse af, at lejer straks skal fraflytte
Præcisering af lejers betalingsforpligtelse
Samt andre relevante bestemmelser
DKK 295 ekskl. moms Start dokumentguide
Erhverv, Erhvervslejemål, Opsigelse og ophævelse
Beskrivelse af lejers misligholdelse
Henvisning til udlejers påkrav
Henvisning til udlejers ophævelsesskrivelse
Samt andre relevante bestemmelser
DKK 495 ekskl. moms Start dokumentguide
Ophævelse af et erhvervslejemål kræver et korrekt påkrav, der er kommet frem rettidigt. Sørg derfor altid at anvende en god skabelon til både påkravet op ophævelsen.
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte